16. Pravo, ki se uporablja za pogodbene obveznosti (Rim I) (glasovanje)
- Poročilo: Cristian Dumitrescu
- Pred glasovanjem o členu 5, predlog spremembe 77.
Cristian Dumitrescu
poročevalec. - (FR) Gospod predsednik, za besedo sem že zaprosil, vendar ste najprej poklicali gospo McCarthy, kar popolnoma razumem, saj imajo dame prednost.
Ob upoštevanju tega začenjamo glasovanje, in pozivam vas, da začnemo s členom 5 in predlogom spremembe 77.
Predlagam, da zavrnemo predlog spremembe skupine GUE in glasujemo o paketu iz kompromisa, ki smo ga dosegli z vsemi ostalimi političnimi skupinami. Tako upam, da bomo zaradi odločitve Sveta in Komisije dogovor sprejeli na prvi obravnavi. Hvala.
Predsednik
Gospod Dimitrescu, s tem se v celoti strinjam, ker sem želel predlagati prav to.
